b'\n_START_ARTICLE_\nJohn Lithgow\n_START_SECTION_\nUra\n_START_PARAGRAPH_\nLithgow tunnetaan parhaiten televisiosarjasta Kolmas kivi auringosta tuttuna Dick Solomonina. Lis\xc3\xa4ksi h\xc3\xa4n on esitt\xc3\xa4nyt Trinity\xc3\xa4 Dexteriss\xc3\xa4. Lithgow on n\xc3\xa4ytellyt my\xc3\xb6s elokuvissa ja radiossa. H\xc3\xa4n on voittanut useita Emmy- ja Tony-palkintoja. H\xc3\xa4n tekee lis\xc3\xa4ksi musiikkia lapsille.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nJohn Lithgow on n\xc3\xa4yttelij\xc3\xa4 Arthur Lithgow\xe2\x80\x99n poika. H\xc3\xa4n vietti lapsuutensa Ohion Antioch Collegen kampuksella, jossa h\xc3\xa4nen is\xc3\xa4ns\xc3\xa4 toimi draamaopettajana._NEWLINE_Lithgow on ollut naimisissa kaksi kertaa. Jean Tayntonin kanssa vuosina 1966\xe2\x80\x931980 ja Mary Yeagerin kanssa vuodesta 1981. Lithgow\xe2\x80\x99lla on kolme lasta: Ian (s. 1972) Phoebe McCurtain (s. 1982) ja Nathan Georg (s. 1983). Ian n\xc3\xa4ytteli Kolmas kivi auringosta -sarjassa Leonia, Dickin oppilasta.'